
Szulejmán politikájának hatása a reformáció terjedésére

A XVI. században több olyan esemény is történt, amely hatással lett az európai országok, de még a Római Katolikus Egyház jövőre nézve is. A XVI. század első felében nagy ellentét volt I. Ferenc francia király és V. Károly német-római császár között. Kettőjük küzdelmeibe az oszmán szultán, I. Szulejmán is becsatlakozott a francia király oldalán. Közben a keresztyén európai országokat a török seregek több irányból is támadták. A törökök sikeres hadjáratai közé sorolandó Nándorfehérvár elfoglalása, Mohácsnál aratott győzelmük, majd 1541-ben Buda bekebelezése. A Római Katolikus Egyháznak a török támadások és a keresztyén uralkodók egymás elleni harcai mellet szembe kellett néznie a reformációval is. Európa középkori történelmét kutatva azt tapasztalhatjuk, hogy egy erős egyház volt a Római Katolikus Egyház, amely mögött európai nagyhatalmak és emberek milliói álltak. A reformáció ennek ellenére terjedni és erősödni tudott.
Ennek fényében több kérdés is felmerült a kutatásaim elején, illetve később a források feldolgozása során: Kinek, vagy minek köszönhető a reformáció nagymértékű térnyerése Európában? Hogyan viszonyultak a XVI. századi reformátorok a törökökhöz? I. Szulejmánnak, a török vezetőknek és katonáknak milyen szerepük volt a reformáció terjedésében? Hatással volt-e a Német-római Birodalomban a reformáció nagyobb térnyerésére és az 1555-ös vallási béke megkötésére az oszmánok hadjáratai? Dolgozatom célja ezen kérdések megválaszolása a fennmaradt levelek, beszámolók és egyéb források segítségével.



